alexandrainst/scandi-wiki huggingface dataset:
Tom Egeland

Tom Egeland () i Oslo) er ein norsk forfattar og journalist. Han arbeider som nyhendesjef i TV2 og har fått utgjeve fleire kriminal- og spaningsbøker. 

Egeland debuterte i 1988 med grøssaren Stien mot fortiden som handlar om eit moderne par som vert fanga i norsk vikingtid. (Denne boka vart gjenutgjeven i 2006 med tittelen Ragnarok). 

Publikumsgjennombrotet kom med boka Sirkelens ende, om funnet av eit gullskrin som inneheld eit 2000 år gamalt manuskript som vil endre forståinga vår av Jesus og kristendommen. Fleire år etter utgjevinga av romanen påpeika meldarar og lesarar at romanen har store tematiske likheitstrekk med den internasjonale bestseljaren Da Vinci-koden, som kom ut i 2003, to år etter Sirkelens ende. Egeland har sjølv i intervju både i norske og internasjonale media kategorisk avvist at Dan Brown kan ha plagiert boka hans. 

Tom Egeland er oldebarnet til folkediktaren Jon Flatabø. I eit intervju med Aftenposten fortalde Egeland at hovedpersonen Bjørn Beltø i Sirkelens ende er oppkalla etter to av pseudonyma til Flatabø: Bjørn Botnen og Sven Beltø.

Bøker 
 1988 – Stien mot fortiden (relansert i 2006 som Ragnarok)
 1993 – Skyggelandet
 1997 – Trollspeilet
 2001 – Sirkelens ende
 2004 – Åndebrettet
 2005 – Ulvenatten
 2007 – Paktens voktere
 2009 – Lucifers evangelium
 2016 – Djevelmasken

Prisar og utmerkingar 
 2009 – Rivertonprisen for Lucifers evangelium
 2013 –	ARKs barnebokpris for Katakombens hemmelighet
 2016 – Riksmålsforbundets litteraturpris for Djevelmasken

Kjelder 

 Heimeside
 Forfattarside hjå Aschehoug .
 SAMBOK: søk på Egeland, Tom.
 Denne artikkelen byggjer på artikkelen «Tom Egeland» henta frå Bokmålswikipedia 4. juli 2005 og 11. november 2006.

Norske forfattarar
Forfattarar frå Oslo
Norske kriminalforfattarar
Vinnarar av Rivertonprisen
Vinnarar av ARKs barnebokpris
Jo Eggen

Sjå og Skirennaren Jo Eggen

Jo Eggen () er ein norsk lyrikar og gjendiktar. Han debuterte i 1980 med diktsamlinga Ting og tings skygger som han fekk Tarjei Vesaas' debutantpris for. 

I 1983 tok han hovudfag i nordisk ved Universitetet i Oslo med hovudoppgåva Gjendikting av franske symbolister, med særlig vekt på Olav H. Hauges gjendiktninger.

Prisar 
 1980 – Tarjei Vesaas' debutantpris for Ting og tings skygger
 2003 – Språklig samlings litteraturpris

Bøker 

 1980 – Ting og tings skygger – diktsamling 
 1982 – Inne og ute – dikt og tekstar 
 1983 – Med klar og uklar stemme – diktsamling 
 1990 – Eksildikt: Idyller – diktsamling
 1999 – Forsinkelsen – diktsamling
 2000 – Osip Mandelstam og andre akméistar: Eg kviskrar det i svart kladd – gjendikting 
 2001 – Forholdninger – diktsamling
 2013 – Øydikt – diktsamling
 2017 – Ruindikt– diktsamling
 2020 – Dikt om Sverige – diktsamling

Kjelder 
 Jo Eggen henta frå Wikipedia på bokmål 4. juli 2005.
 SAMBOK: søk på Eggen, Jo

Norske lyrikarar
Norske skjønnlitterære debutantar i 1980
Vinnarar av Tarjei Vesaas' debutantpris
Torgrim Eggen

Torgrim Eggen () er ein norsk forfattar, journalist og  tidlegare musikar fødd  i Oslo.

Han var bassist i new wave-gruppa The Cut frå 1980 til 1984. Han har vore journalist i musikkavisene Nye Takter og Beat og i Dagbladet, redaktør i gratisavisa Natt&Dag og Beat.

Bøker 
 1991 – Nisser & Dverge – eit satirisk kulturleksikon skrive i lag med Herman Willis og Hans-Olav Thyvold.
 1992 – Gjeld – roman.
 1995 – Hilal – roman.
 1996 – Internett for tvilere
 1997 – Den nye Dylan – roman.
 1999 – Larmen og vreden : guiden til de 100 nødvendige rockplatene, skriven saman med Sindre Kartvedt, illustrert av Steffen Kverneland.
 2000 – Pynt – roman.
 2002 – Duften av Havana – ei kulturhistorie om sigar og sigarrøyking, illustrert av Rolf M. Aagaard.
 2003 – Trynefaktoren – roman.
 2004 – Farlig godt : fortellinger om verdens beste råvarer, skriven saman med Jan Omdahl, illustrert av Knut Bry.
 2006 – Hermanas – roman.
 2019 - Axel. Fra smokken til Ovnen. Storyen om Axel Jensen.

Priser og utmerkelser 
 2019: Brageprisen for Axel; fra smokken til Ovnen; storyen om Axel Jensen

Plater med The Cut
Lista er ikkje uttømande.

Singel

 In dieser Stadt

12-tommars EP

 1980 – Fresh Bleeding – New Noise Records (NNEP 1)

Album

 1981 – Shadow Talks – Sensible sound (NR. SENSLP1)
 1982 – Silent Movies – Sonet (SLP1474)

Spor på samlealbum

 1981 – «Waiting» og «Coudnt Care Less» på Big Voice From New Noise – New Noise Records 
 1981 – Blodige Strenger utgjeven av musikkavisa PULS.
 2008 – «In dieser stadt» på lydsporet til filmatiseringa av Mannen som elsket Yngve.

Referanser

Kjelder
 Torgrim Eggen henta frå Bokmålswikipedia 4. juli 2005.
 SAMBOK: søk på Eggen, Torgrim.
 Forfattarside hjå Aftenposten.
 Forfattarside hjå Dagbladet
 Forfattarsider hjå Gyldendal. 
 Bloggen til Tore Stemland.
 Groove.no

Bokmålsforfattarar
Norske journalistar
Norske forfattarar
Forfattarar frå Oslo
Musikarar frå Oslo
Norske bassistar
Vinnarar av Gyldendals legat
Vinnarar av Brageprisen
Bloemfontein

Bloemfontein er ein av dei tre hovudstadane i Sør-Afrika, saman med Pretoria og Cape Town. Han er hovudstad for den dømmande makta i landet. På sesotho heiter byen Mangaung, som tyder 'bustaden til gepardane'. Byen er òg delstatshovudstad i Free State.

Byar i Sør-Afrika
Hassel

Hassel (Corylus avellana) er ein art i hasselslekta i bjørkefamilien. Han er mest kjend for nøttene som kan etast. Hassel veks i urer og kratt i innlandet opp til Sør-Fron og Vestre Slidre, og langs kysten opp til Steigen i Nordland. Det er nordlegaste førekomsten i verda.

Bruk 
Dei tynne seige kvistane frå hassel vert brukt til flettverk og tønnebånd. Veden har også vore brukt til trekol, som blir av svært god kvalitet.

Nøttene inneheld ca 60 % olje, 20 % protein og ein del C-vitaminar. Dei har vore brukt både som menneske- og dyremat, og som råstoff for både såpe- og parfymeproduksjon.

Tradisjon 

Hasselen har tradisjonelt vore nytta som «varseltre». Mange nøtter tydde ein våt haust og kald vinter, mens få nøtter spådde ein tørr høst og mild vinter.

Kjelder 
Referansar

Bakgrunnsstoff 

Lauvtre
Viltveksande plantar i Noreg
Bjørkefamilien
Takson namngjevne av Carl von Linné
Jimmy Wales

Jimmy Donal «Jimbo» Wales () er ein Internett-gründer og ein wiki-entusiast som er best kjend for å ha grunnlagt Wikipedia.

Oppvekst og utdanning 
Wales vart fødd i Huntsville i Alabama i USA. Han studerte først ved Auburn University og seinare ved University of Alabama for BA-graden. Seinare tok han ymse kurs ved Ph.D.-programma i finansstudiar ved University of Alabama og Indiana University. Han underviste ved begge desse universiteta i løpet av studia sine, men skreiv ikkje doktoravhandlinga som var nødvendig for å oppnå ein høgre grad ved desse universiteta.

Tidleg karriere 
Wales tok til å handla med terminar og opsjonar i Chicago, og bygde i løpet av få år opp ein formue som gav han økonomisk tryggleik.

I midten av 1990-åra grunnla han selskapet Bomis, som hovudsakleg var ein søkeportal for populærkultur med noko eige stoff. Her byrja han i mars 2000 Nupedia, eit oppslagsverk med fritt innhald vurdert av fagfolk. Larry Sanger blei tilsett som sjefsredaktør.

Utviklinga av Wikipedia 

15. januar 2001 sette Wales og Sanger opp Wikipedia, ein tilsvarande wiki-basert nettstad som var berekna for samarbeid om ensyklopedisk innhald før det skulle gå til Nupedia for vurdering. Den raske veksten til Wikipedia gjorde det til det dominerande prosjektet, til "det frie oppslagsverket", og Nupedia vart lagt på hylla. (Sanger gjorde mesteparten av den tidlege utviklinga av Wikipedia, mens Wales skaffa den kapitalen som skulle til. mainly provided the necessary capital. I og med at Sanger var Wales sin arbeidstakar, ser Wales seg sjølv som den einaste grunnleggjaren av Wikipedia, sjølv om Sanger refererer til seg sjølv som medgrunnleggjar ("co-founder").
I 2003 sette Wales opp Wikimedia Foundation, ein ideell organisasjon basert i Tampa i Florida, for å støtte Wikipedia og dei yngre søsterprosjekta hennar. Etter det har Wales brukt meir og meir tid på å fremje dei ulike prosjekta til Wikimedia Foundation. Wales er president og styreformann i stiftinga (2005).

Papirpublikasjonar 
 Robert Brooks, Jon Corson and J. Donal Wales: «The Pricing of Index Options When the Underlying Assets All Follow a Lognormal Diffusion», i Advances in Futures and Options Research, vol. 7, 1994.

Kjelder 
 «Jimmy Wales» på Engelsk Wikipedia
 Pink, Daniel H.: «The Book Stops Here», i Wired, 3. mars 2005.

Bakgrunnsstoff 

 Personleg heimeside (engelsk)
 Personleg blogg   (engelsk)
 Intervju i USA Today  (engelsk)
 Artikkel i Newsweek (engelsk)
 Brukarsida til Wales på engelsk Wikipedia 
 Video av Jimmy Wales som diskuterer Wikipedia  - ein 40 minutt lang tale Wales heldt på Stanford den 9. februar 2005.
 Intervju med IT Conversations (engelsk)

Wales, Jimmy
Wales, Jimmy
Wales, Jimmy
Wales, Jimmy
Eritrea

Eritrea er ein stat i nordaust Afrika. Landet har kyst mot Raudehavet i aust og grense mot Sudan i nord og vest og mot Etiopia og Djibouti i sør. Eritrea er rekna som eitt av dei minst utvikla landa i verda.

Geografi 

Eritrea ligg ved Afrikas horn og grensar imot Raudehavet i nord og nord-aust. Utanfor kysten ligg Dahlakøyene. Det høgaste fjellet er Soria i sentrale Eritrea, 3 018 m over havet.

Høglandet i nord er ein del av det nordetiopiske platået eller Det etiopiske høglandet. Platået går her nesten heilt ut til kysten av Raudehavet. Langs den nordlege delen av kysten er det ei smal stripe sletteland før fjella reiser seg nesten loddrett opp til platået.

Dei største byane er Asmara (hovudstad) og hamnebyen Assab i sør-aust. Dessutan byane Keren og Massawa.

Utanfor kysten er det fleire øyar, mellom anna Dahlak-arkipelet og Hanishøyane og korallrev.

Låglandet i sør er ein del av Danakilørkenen, som til dels ligg under nivået til havet. Einskilde høgare parti finst i innlandet i sør.

Klima 

Klimaet i dei vestlege høgdedraga er forfriskande med kjølige vind og om lag 1150 mm nedbør kvart år, i tillegg til ein god del sol og små endringar i temperaturen gjennom året. 

Denakilørkenen dekker derimot det meste av kysten og den sørlege delen av landet, og er ein av dei varmaste stadane på jorda, og temperaturen kan tidvis stige opp til nesten 50 °C. I tillegg er det i praksis ikkje noko regn her.

Regionar 
Eritrea er delt inn i 6 regionar:

 Sentral
 Anseba
 Sørlege Raudehavet
 Nordlege Raudehavet
 Sør
 Gash-Barka

Geologi 
Berggrunnen i Eritrea består av prekambriske bergartar som vart deformert under den panafrikanske orogenesen og intrudert av granitt i byrjinga av paleozoikum. Det var omfattande forkastingsaktivitet ved danninga av Raudehavet i oligocen- og miocen-tida.

Eritrea har rike førekomstar av gull, kopar og sink. Utanfor kysten finst førekomstar av olje og gass.

Kjelder
 Eritreas landformer. (2013, 12. januar). I Store norske leksikon. Henta 21. januar 2014 frå http://snl.no/Eritreas_landformer.
 Askheim, Svein. (2013, 12. januar). Eritreas geologi. I Store norske leksikon. Henta 21. januar 2014 frå http://snl.no/Eritreas_geologi.

Bakgrunnsstoff 

 
Land i Afrika
AU-land
Galindisk

Galindisk er eit utdøydd språk, vanlegvis rekna å ha høyrt til den baltiske språkfamilien. Galindisk var mykje likt gamalprøyssisk. Det finst ingen skrifter som er tekne vare på av språket.

Den vestbaltiske språkgruppa som galindisk høyrer til, døydde ut av di gamalprøyssarane og galindarane vart assimilerte etter den tyske krossriddarinvasjonen av Baltikum. På tilsvarande vis vart sudovarane assimilerte av litauarane. Det sudoviske kongedømet tilsvarte den litauiske delen av Suvalkia.

Baltiske språk
Utdøydde språk i Europa
Einskildspråk
Bhutan

Bhutan er eit lite land i Himalaya i Sør-Asia. Landet grensar til India og Folkerepublikken Kina. Det eigentleg namnet på Bhutan, Druk Yul (uttala dru ü), tyder 
drakelandet.

Landet er kjend for å vera eitt av dei mest avsondra i verda gjennom ein medviten politikk ført av dei bhutanske kongane. Mellom anna er det påbode å bera tradisjonelle klede. Få utlendingar har fått reisa inn i landet, og moderne massemedia har vore haldne ute. I dag er likevel både turisme og media i vekst.

Fram til 1998 hadde kongen totalitær makt i landet, men etter det har han gradvis gjeve frå seg meir og meir makt. Kong Jigme Singye Wangchuck gjennomførte ein prosess som leidde fram til valet i Bhutan 2008, det første frie valet i landet. Singye abdiserte i 2006, og overlét trona til den unge sonen Jigme Khesar Namgyal Wangchuck. Bhutan vil framleis vera eit monarki, og begge partia som stilte ved valet la stor vekt på rolla til kongen.

Klima 
Bhutan har i røynda tre klimasoner. Den særlege er kring 50 km brei med høgder frå 150 til 2000 moh og her er det tropisk klima. Monsun som kjem her om sommarne fører med seg mykje nedbør, som vert pressa opp mot dei høge fjella og gjev store mengder regn. Nedbørnormalen er her kring 2500 mm. Lenger nord ligg den ca. 75 km breie sentrale sonen som for det meste ligg mellom 2000 og 4000 moh. Her er det temperert klima med monsunregn. Ved grensefjella i Store Himalaya er klimaet nær arktisk.

I nordlege område av landet har ein derimot ein god del torevêr om våren, lenge før monsunen kjem. Midt i monsuntida, frå juni til september, kjem mykje av nedbøren om natta, og ein kan ha litt sol om ettermiddagen før bygene kjem. Landet har ein normal årsnedbør på om lag 3000 mm, og det meste kjem frå mai til oktober. Under dei høgaste fjelltoppane er vintervêret vanlegvis klårt med frost om morgonen, og av og til litt tåke.

 
Land i Asia
Sør-Asia
Kystlause land
Jåttåvågen

Jåttåvågen er ein våg i Stavanger kommune, ved Jåttå i Hinna bydel. Frå 1970 til 1990-åra var området eit stort industriområde, med bygging av store Condeep - oljeplattformar i betong. Kring år 2000 og frametter har industriverksemda vorte trappa ned, og mykje bustadbygging skjer i området. Det er laga til ei båthamn og Viking Fotballklubb har bygd Viking Stadion.

Litteratur 
 Per Christian Omvik og Tor Jørgen Stray Zahl Pettersen: Jåttåvågen; steds- og landskapsanalyse, Stavanger 1999. ISBN 82-91544-18-2

Sjå òg 
 Jåttånuten

Geografi i Stavanger
Viracocha

Can Tici Viracocha (quechua Kun Tiqsi Wiraqucha), òg skrive Con-Tiki Viracocha, var ein «solgud», skaparen av sivilisasjonen og ein av dei viktigaste guddommane i religionen til inkaene. 

Etter legenda fekk han ein son, Inti, og ei dotter, Mama Quilla. I legenda øydela Viracocha folket rundt Titicaca med ein flaum der to menneske overlevde for å bere sivilisasjonen til resten av verda. I ei anna legende var han far til dei første åtte siviliserte menneska. I somme soger hadde han òg kona Mama Cocha.

Namn
Tiqsi i quechua tyder 'grunnlag' eller 'base', medan wira tyder 'feitt', som tydde energikjelde hos inkaane. Adjektiva kun og qucha/kucha tyder noko slikt som 'stor, allvetande, kraftfull' etc. 

Vira Cocha kan òg omsetjast til 'skum på havet' eller 'havets skum', som kan ymte om at namnet kjem av at andletet til Viracocha, som etter tradisjonen skal ha vore ekstremt lyst og skjeggete.

Sjå òg 
 Manco Capac
 Inti
 Kon-Tiki

Kjelder 

Denne artikkelen bygger på «Viracocha» frå ,  den 5. juli 2005.  

 Daniel G. Brinton, M.D., American Hero-Myths. A Study In The Native Religions Of The Western Continent (1882) Project Gutenberg

Solgudar
Inkagudar
Carl Fredrik Engelstad

Carl Fredrik Johan Engelstad, kjend som Carl Fredrik Engelstad, (), var ein norsk teatersjef, forfattar, dramatikar, journalist, litteraturforskar og omsetjar fødd i Hadsel. Engelstad var utdanna magister i europeisk litteraturhistorie. I 1960-61 var han teatersjef for Nationaltheateret. Han arbeidde det meste av livet som journalist og litteraturkritikar, fyrst for Morgenbladet og sidan for Aftenposten.

Engelstad debuterte skjønnlitterært i 1949 med skodespela Pen eldre herre og Ung mann på vingene, medan den fyrste romanen hans, Gjester i mørket, kom i 1957. Han skreiv romanar, skodespel, biografiar og sakprosa om mellom anna litteraturforsking. Han vann Kritikarprisen to gonger.

Prisar 
 1976 – Bastianprisen for omsetjing av Paul Nizan: Antoine Bloyé
 1977 – Kritikarprisen for Størst blant dem 
 1986 – Riksmålsforbundets litteraturpris 
 1986 – Kritikarprisen for De levendes land

Bøker 

 1940 – Mennesker og makter : Sigrid Undsets middelalderromaner – sakprosa 
 1940 – Stadier i naturalismen : Flaubert - Zola - Strindberg
 1942 – Frans fra Assisi : trubadur og helgen – biografi 
 1946 – Fredrik Ramm : en minnebok – biografi 
 1946 – Ronald Fangen : en mann og hans samtid – biografi 
 1957 – Gjester i mørket – roman 
 1967 – Tiden og troen – sakprosa 
 1968 – Kulturkollisjon i Afrika – sakprosa 
 1970 – Notater underveis – artikkelsamling
 1972 – Fire norske diktere : Gunnar Heiberg, Nils Collett Vogt, Vilhelm Krag, Sigbjørn Obstfelder 
 1973 – Jordbær på et strå 
 1974 – Vårt århundre i speilet : 25 romaner om en kultur i krise – sakprosa 
 1975 – Et ord er et under – artikkelsamling 
 1977 – Størst blant dem : Peter Havigs notater – roman 
 1981 – Tre Maridalsspill: Kirkebyggeren. Svartedauen. Kirkesølvet – drama 
 1982 – Drømmen om mennesket : litterære essays
 1984 – Ludvig Holberg : gjøgleren, granskeren, gåten – sakprosa 
 1986 – De levendes land – roman
 1989 – Anne-Lise Knoff – skriven saman med Arve Stensrud – kunstbok
 1990 – Fortid og nærhet – essaysamling 
 1992 – Norske Selskabs Blomst og Krone : Johan Herman Wessel 1742-1785 – sakprosa

Kjelder 

 Carl Fredrik Engelstad henta frå Bokmålswikipedia 5. juli 2005.
 SAMBOK: søk på Engelstad, Carl Fredrik.

Engelstad, Carl Fredrik
Engelstad, Carl Fredrik
Engelstad, Carl Fredrik
Engelstad, Carl Fredrik
Vinnarar av Kritikerprisen
Vinnarar av Bastianprisen
Agurknytt

Agurknytt er ei nemning for nyhendeoppslag om uviktige emne som typisk finn stad når det er agurktid, ei tid der det er lite anna nyhendestoff å rapportera om.

Innhald
Omgrepet er gjerne knytt til ferietida om sommaren der det tradisjonelt skjer lite i politisk eller økonomisk samanheng. I tillegg til politiske organisasjonar og verksemder kan også erfarne leiarar og nyhendeformidlarar ha ferie. Dette medfører at stadfortredande leiarar kan ha mindre spelerom til å ta avgjersler eller koma med utsegner på den eine sida, og at mindre erfarne journalistar og vikarar kan ha vanskar med å finna og dekka stoff på den andre.

Ein del redaktørar og redaksjonsleiarar reknar omgrepet som ei unnskylding for dårleg journalistikk eller latskap. Fenomenet kan også forklarast med at folk gjerne les litt lette nyhende om sommaren, som saker om grønsaker eller vêret.

Ordsoge og andre språk 

Omgrepet agurktid er kjend frå fleire europeiske språk. Det er kjend frå 1700-talet på tysk som Sauregurkenzeit og på engelsk som cucumber time. Den opphavlege bruken på engelsk, kjend frå ei forbryterspråkordliste, var knytt til skreddaryrket, kanskje til tida då skreddarane hadde lite å gjera. 	Den tyske bruken er blitt forklart med at det var på denne tiden agurkar var mogne og blei sylta og lagt på glas eller etne i store mengder, eller det skl vera ei forvansking av zoréss- und jókresszeit, eit løyndespråkord avleidd frå jiddisk zoro und joker, av hebraisk zarót og jakrút, ’liding- og dyrtid’.

Frå midten av 1800-talet fekk omgrepet ei nærare tilknyting til avisene og småsakene dei gjerne dekka i sommarsesongen.
Tida er kjend som agurktid på ei rekkje språk, som 
agurketid på dansk, 
gúrkutíð på islandsk
komkommertijd på nederlandsk,
hapukurgihooaeg på estisk
sezon ogórkowy på polsk, 
okurková sezóna på tsjekkisk,  
uhorková sezóna på slovakisk, 
uborkaszezon på ungarsk 
og onat ha'melafefonim (עונת המלפפונים ) på hebraisk.
Tysk Sauregurkenzeit og slovenske čas kislih kumaric tyder 'sylteagurktid'.

Andre namn på tida er svensk nyhetstorka, tysk Sommerloch ('sommarholet'), fransk  la morte-saison ('daudtida') eller la saison des marronniers ('kastanjetida') eller engelsk silly season ('tøysetida'). I engelsktalande land på den sørlege halvkula fell den «tøysete» sommarsesongen i juletida.

Agurknytt kan også kallast rötmånadshistoria på svensk eller mätäkuun juttu på finsk, som i omgrepet røtmånad (hundedagane).
I Spania kan ein kalla slike nyhende ein serpiente de verano, 'sommarslange', noko som viser til historier om Loch Ness-monsteret og liknande som skal få fleire nyhendeoverskrifter om sommaren.

Kjelder

Delar av denne artikkelen bygger på «Silly season» frå ,  den 18. september 2016.

Bakgrunnsstoff 
 Moderne agurknytt  i Stavanger Aftenblad
 www.agurknytt.no

Aviser
Norske ord og uttrykk
Sommar
Tabloid

Sjå òg artikkelen om fjernsynsprogrammet Tabloid

Tabloid er eit omgrep som kan visa til både form og innhald i ei avis. Det er det minste avisformatet, og blir teke i bruk av stadig fleire aviser. Samstundes kan «tabloid» visa til ei lettvint og gjerne populistisk framstilling.

Ordet blei opphavleg sett saman av tablett og -oid, '-aktig', og registrert som eit varemerke for piller i 1884 av Burroughs-Wellcome. Men omgrepet fekk snart ei utvida tyding om noko som var lite og lettvint, og blir i dag hovudsakleg brukt innan medieverda.

Formatet
Formatet, som blei til i 1918, fekk namn etter den tabloide stilen. Ei avis i tabloidformat måler 597 x 375 mm når ho er open. Ein fordel med tabloidformatet er at avisa blir lettare å handtere under lesing, noko som særleg blir sett pris på ved lesing på kollektive transportmiddel. Særleg i 2000-åra har stadig fleire aviser gått over til tabloidformat.

Innhald
Tabloidaviser har ord på seg for å legga vekt på sensasjonelle oppslag og overflatisk stoff.

I Noreg vil mange innskrenka «tabloidavis» til berre å visa til aviser som blir selde i laussal, med VG og Dagbladet som dei to største døma. Andre store norske aviser som no blir utgjeve i tabloidformat, men som vanlegvis ikkje blir rekna som tabloidaviser, er Aftenposten, Dagens Næringsliv, Klassekampen og Adresseavisa. 

avisformat
Kjell Ola Dahl

Kjell Ola Dahl () på Gjøvik) er ein norsk forfattar. Han er cand. mag. med faga psykologi, juss og bedriftsøkonomi. Han har variert yrkeserfaring, mellom anna som småbrukar, drosjesjåfør, lærar, skulereådgjevar, vaktmester, blomedyrkar, reinhalder, barnehageassistent og sjauar.

Litteraturdebuten hans kom i 1993 med kriminalromanen Dødens investeringer. Boka Siste skygge av tvil er dramatisert for NRK radio.

Prisar 
 2000 – Rivertonprisen for En liten gyllen ring
 2015 – Brageprisen i open klasse for Kureren

Bøker 

 1993 – Dødens investeringer – kriminalroman 
 1994 – Seksognitti – kriminalroman 
 1996 – Miniatyren – kriminalroman 
 1998 – Siste skygge av tvil – kriminalroman 
 2000 – En liten gyllen ring – kriminalroman 
 2001 – Mannen i vinduet – kriminalroman 
 2002 – Gjensynsgleder - love stories – novellesamling 
 2003 – Lille tambur – kriminalroman

Kjelder 
 Kjell Ola Dahl henta frå Bokmålswikipedia 5. juli 2005.
 SAMBOK: søk på Dahl, Kjell Ola.
 Aftenpostens forfattarside.
 Dagbladets forfattarside .

Norske forfattarar
Folk frå Gjøvik
Forfattarar frå Oppland
Norske kriminalforfattarar
Vinnarar av Rivertonprisen
Vinnarar av Brageprisen
Mulevika på Nerlandsøya

Mulevika er ei vik eller lita bukt sørvest på Nerlandsøya i Herøy i Møre og Romsdal. 

Vegen gjennom Kvalsvik grunnkrins, endar i ein snuplass eit stykke oppom, slik at det vert ein rimeleg bratt nedoverbakke for å kome ned til sjøen. Det einaste ein ser frå Mulevika, er Skorpa, Svinøya og Atlanterhavet. Mulevika strekkjer seg frå Terneneset ved enden av Skorpesundet til neset Mulen.

Mulevika er ein populær badestad, ikkje minst grunna fin sand og store bølgjer. Mengda med sand kan variere stort frå år til år, då dønningane frå Atlanterhavet av og til vaskar den vekk, og av og til skyl sanden innatt.

Geografi i Herøy i Møre og Romsdal